
 Z A P I S N I K

16. sjednice Vijeća Mjesnog odbora „Janko Matko“ održane, 31. kolovoza 2022.,
u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak	
4. Pavao Škoko Gavranović
5. Nada Špoljarić


Predsjedava Vesna Špiljar, predsjednica Vijeća.

Zapisnik vodi: Vesna Špiljar, predsjednica Vijeća.

	Predsjednica VMO Vesna Špiljar otvara 15. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća..

Zapisnik sa 15. sjednice se jednoglasno prihvaća.

	Na prijedlog predsjednice Vijeće jednoglasno utvrđuje

D N E V N I   R E D:

1. Aktualna komunalna problematika
2. Razno: izvješća, pitanja i prijedlozi.


1.) Aktualna komunalna problematika


Z A K LJ U Č A K
o davanju očitovanja za izgradnju bukobrana

	1.

    

	Vijeće Mjesnog odbora „Janko Matko“ daje ovlaštenje predsjednici Vesni Špiljar da se očituje po zahtjevu Gradskog ureda za obnovu, izgradnju, prostorno uređenje, graditeljstvo, komunalne poslove i promet


	2.
	O datom očitovanju predsjednica će obavijestiti Vijećnike na sljedećoj sjednici, te također Vijeće Gradske četvrti Peščenica- Žitnjak 

	
	







Z A K LJ U Č A K
o davanju očitovanja o uspostavi zabrane parkiranja u ulici Šime Starčevića

	1.

    

	Vijeće Mjesnog odbora „Janko Matko“ daje ovlaštenje predsjednici Vesni Špiljar da se očituje po zahtjevu Gradskog ureda za obnovu, izgradnju, prostorno uređenje, graditeljstvo, komunalne poslove i promet


	2.
	O datom očitovanju predsjednica će obavijestiti Vijećnike na sljedećoj sjednici, te također Vijeće Gradske četvrti Peščenica- Žitnjak 








Z A K LJ U Č A K
o uspostavi pješačkog prijelaza

	1.

    

	Vijeće Mjesnog odbora „Janko Matko“ suglasno je s prijedlogom koje je predložio Gradski ured za obnovu, izgradnju, prostorno uređenje, graditeljstvo, komunalne poslove i promet


	2.
	Ovaj će zaključak biti upućen Vijeću Gradske četvrti Peščenica-Žitnjak na daljnje postupanje 










2.) Razno: izvješća, pitanja i prijedlozi.

Vijeće Mjesnog odbora „Janko Matko“ dogovorilo je da će poslati očitovanja na traženje gradsklih službi za „bukobrane „ i „prometnu regulaciju“



	
	
	




Budući da više nije bilo pitanja i prijedloga predsjednica zaključuje da je ovime iscrpljen dnevni red i zaključuje sjednicu.

Sjednica dovršena u 20:00 sati.



KLASA: 024-08/22-003/1749
URBROJ: 251-13-11-11-22-2

Zagreb, 31 kolovoz 2022. 

Zapisnik sastavila: 
[image: ]
_____________________
Vesna Špiljar	                 
                                                                                                                    Predsjednica 
 Vijeća Mjesnog odbora
                  „Janko Matko“

           Vesna Špiljar

VMO „Janko Matko“
Zagreb 01.09.2022.

Predmet: Izrada projektne dokumentacije za izgradnju sustava zaštite od buke uz Av. M. Držića
(Folnegovićevo naselje)
- očitavanje, daje se na znanje

Poštovani,
Naš zaključak sastoji se od četiri stavke te Vi navodite samo jednu. Naše protivljenje je
primarno bazirano na prvoj i četvrtoj stavci te u manjoj mjeri na drugoj i trećoj stavci.
Jedan od vijećnika u trenutačnom sastavu je g. Pavao Škoko Gavranović koji je u dijelu
prethodnog mandata (2017. – 2021.) bio predsjednik VMO „Janko Matko“. Tijekom sjednice na kojoj
su obaviješteni vijećnici VMO-a o marketinškoj prezentaciji bukobrana, g. Škoko Gavranović je reagirao
ustvrdivši da su u prethodnom sazivu saznali za plan izgradnje bukobrana iz dnevnih novina
(https://www.vecernji.hr/zagreb/bukobrani-za-savicu-i-folku-da-ih-stite-od-prometa-na-drzicevoj-
1369118), te da su na jednoj od sjednica zaključili da se protive izgradnji bukobrana. Iz mjesne
samouprave, područnog odsjeka Peščenica – Žitnjak navode da je taj konkretan zapisnik u arhivi.
Zatražili smo otvaranje arhive te ćemo Vam proslijediti navedeni zapisnik kada ga dobijemo.
Bez obzira što njegujemo kontinuitet iz prethodni saziva u mnogim politikama koje su vezane
za područje mjesne zajednice, podsjećamo Vas da smo slobodni iznositi vlastite zaključke. Tako smo
iznijeli i taj zaključak - da predloženi bukobran nije poželjan. Takav zaključak temeljimo na sljedećim
činjenicama:
i. Elaborat zaštite od buke, izdan u rujnu 2019. godine, ima vrlo ambivalentan zaključak
glede efikasnosti bukobrana.
ii. Nije jasan odnos uloženog i dobivenog, pogotovo u vidu gotovo svakodnevnog rasta
troškova građevinskog materijala uslijed globalne situacije (COVID-19 pandemija, rat
u Ukrajini), ali i lokalne situacije (obnova od potresa). Na žalost, do danas nije
napravljena procjena troškova po stanovniku Folnegovićevog naselja (i Savice) koji će
imati direktan i povoljan učinak od navedenog bukobrana.
iii. Ne postoje jasni podaci o mišljenju stanovnika Folnegovićevog naselja o buci koja
dolazi s Av. Marina Držića. Četiri od pet vijećnika ovog sastava živi u neposrednoj blizini
i mi i naši susjedi uglavnom ne smatramo buku velikim problem. Naravno, ovakav mali
i prigodan uzorak svakako nije mjerodavan, no druge podatke nemamo. Istraživanje
mišljenja stanovnika bi trebala biti ključna sastavnica potencijalnog elaborata o
isplativosti gradnje bukobrana.
iv. Nisu iscrpljene, štoviše nisu ni započete, druge opcije za smanjivanje buke. Primarno
noćna kontrola brzine na Držićevoj aveniji.
Da rezimiramo, bukobran izveden prema projektu GARK KONZALTINAGA ekstremno bi
promijenio vizuru Av. Marina Držića te bi getoizirao oba naselja. Smatramo da bi bila ludost upuštati
se u takav projekt bez jasnih smjernica o tome što se smatra ekonomski prihvatljivim omjerom uloženodobiveno
te bez procjene troškova izgradnje bukobrana po stanovniku koji će imati direktne i značajne
povoljne učinke od bukobrana. Pogotovo kada alternativna rješenja, poput noćne regulacije prometa,
mogu imati daleko povoljniji omjer uloženog i dobivenog.
Umjesto bukobrana na Av. Marina Držića, daleko smo zainteresiraniji za manji projekt u vidu
izgradnje bukobrana na južnoj strani Slavonske avenije od Ulice Otona Župančića kbr. 2 do kbr. 18.
Prema strateškoj karti buke riječ je o prioritetnom području upravljanjem buka PUB_RD_052. Za to
područje direktno su nam javili građani da je problematično, ali je i prethodni saziv VMO „Janko Matko“
prepoznao taj problem. To je upravo ovaj zaključak koji ste poslali uz traženje očitovanja. On se referira
na prioritetno područje upravljanjem buke PUB_RD_052 (uz južnu stranu Slavonske), a ne na
prioritetno područje PUB_RD_077 (uz Av. Marina Držića).
S osobitim poštovanjem,
Predsjednica VMO „Janko Matko“
Vesna Špiljar











VMO „Janko Matko“
Zagreb 01.09.2022.
Predmet: GČ Peščenica-Žitnjak / MO "Janko Matko", Av. Marina Držića, Ul. Šime Starčevića
- očitovanje
Poštovani,
Budući da smo osjećaja da nam na svaki naš dopis odgovori druga osoba, ovim putem želimo
ponoviti cilj naše korespondencije.
Cilj:
1. U razumnoj mjeri spriječiti parkiranja vozila na dvije navedene lokacije – lok1 i lok2/3 prema
slikama iz našeg prethodnog dopisa.
Nakon Vašeg brzopletog prijedloga od 26. travnja, 2022. godine, uz gore navedeni cilj, moramo
naglasiti i jedan dodatak cilju, za kojeg smo smatrali da je jasan sam po sebi iz našeg prvog dopisa.
Dodatak cilju:
1. Izbjeći zabranu parkinga na mjestima na kojima to nije zabranjeno sukladno Zakonu o
sigurnosti prometa na cestama (ZSPC) (NN 67/08, 48/10, 74/1 I, 80/13, IS8/13, 92/14, 64/IS,
108/ 17, 70/19, 42/20), čl.78., čl. 82. i čl. 84.).
Ponovivši ciljeve, naglasili b i još našu i Vašu u logu. Naša u loga je da V am dojavljujemo
nepravilnosti i probleme u prometu na području MO „Janko Matko“, a Vi ste prometni stručnjaci koji to sve omogućuju. Naše očekivanje od Vas je da jasno kažete š to je moguće, a š to nije. Da nam
obrazložite zašto nešto nije moguće te da predložite prometna, a ne administrativna rješenja.
Nastavljamo s očitovanjem. Citiramo Vaš dopis od 27.07.2022.: „Nadalje, obzirom da vijeća
gradske četvrti i mjesnog odbora, između ostalog, u T.3. Zaključka predlažu postavu dopunske ploče,bez argumentacije za opravdanost postave iste, traži se jasna formulacija, odnosno očitovanje na kojuse do dopunsku dotični referiraju.“
Odbacujemo Vašu tvrdnju da nismo argumentirali opravdanost dopunske ploče. U našem
dopisu jasno navodimo: „Prema Vašem prijedlogu zabrana parkiranja bi se odnosila na cijelu dužinu odnavedenih znakova što smatramo nepotrebnim i ekscesivnim. Navedene dvije ulice, Folnegovićevonaselje, ali i cijeli Zagreb pate od kroničnog nedostatka parkinga te nema smisla nepotrebno smanjivatibroj potencijalnih mjesta za parkiranje koja nisu problematična.“ Naime, Vaš prijedlog postavljanja
znaka Zabrane zaustavljanja i parkiranja (B36) na lok 1 označavao bi zabranu parkinga diljem cijele ulice do lok 2/3. Što znači da bi zabrana vrijedila i na dijelovima ulice gdje zabrana parkinga sukladno Zakonu o sigurnosti prometa na cestama (ZSPC) ne postoji. Sličan argument postoji i za zabranu znaka na lok2.
Također, mišljenja smo d a j e i z dopisa apsolutno jasno o kojem je dopunskom znaku riječ.
Citiramo: „Uz uspostavu zabrane zaustavljanja i parkiranja prema Vašem prijedlogu, predložili bi postavljanje dopunske ploče s naznačenom udaljenosti na koju se proteže zabrana, sukladno Pravilniku o prometnim znakovima signalizaciji i opremi na cestama (NN 92/2019).“ Nismo očekivali da mi, kao prometni nestručnjaci, moramo Vama, prometnim stručnjacima, točno citirati koji je znak potreban
ako smo predložili da to bude „dopunska ploča s naznačenom udaljenosti na koju se proteže zabrana“.
No eto, izgleda da moramo.
1. Dodatni znak koji bi molili da nam postavite, uz B36 na lok 1, je dopunska ploča E03 s
naznačenom duljinom od 25 metara.
2. Dodatni znak koji bi molili da nam postavite, uz B36 na lok 2, je dopunska ploča E03 s
naznačenom duljinom od 12 metara.
Također, želimo napomenuti da mjesto lok 3, ne bi bilo pokriveno zabranom parkiranja jer je znak na
lok 1 limitiran na 25 metara. Stoga, svakako treba razmisliti o rješenju i za to mjesto.
Nadalje, n e s lažemo s e s Vašim mišljenjem d a, citiramo: „Obavještavamo vas da na
predmetnom segmentu nema potrebe za obilježavanjem horizontalne signalizacije, obzirom da je predloženu vertikalnom signalizacijom obuhvaćen cjelokupni segment, obzirom da isti ima status "slijepe ceste". Sukladno našem argumentiranom prijedlogu za postavljenjem dopunske ploče u svrhu limitiranja udaljenosti za koju vrijedi znak, na mjestu lok 3 svakako treba ucrtati horizontalnu
signalizaciju jer predložena vertikalna signalizacija (prema našem prijedlogu) ne pokriva navedeno mjesto. Nadalje, mišljenja smo da je horizontalna signalizacija daleko superiornija u izražavanju zabrane zaustavljanja na tim kratkim relacijama te da je puno uočljivija potencijalnim prijestupnicima.
Time dolazimo na kraj našeg očitovanja, te moramo reagirati na Vaš pokušaj dociranja,
citiramo: „Zaključno, obavještavamo Vas, daje Zakonom o sigurnosti prometa na cestama (NN 67/08, 48/10, 74/1 I, 80/13, IS8/13, 92/14, 64/IS, 108/ 17, 70/19, 42/20), u člancima 78., 82. i 84., propisano gdje se ne smije zaustaviti iii parkirati vozilo. Prema istom Zakonu…“ Mi smo svjesni navedenog Zakona, no mnogi naši sugrađani nisu. Ti ih ne ekskulpira krivice, no naš cilj nije kažnjavati nesavjesne
građane konstantnim zvanjem „pauka“, nego riješiti problem takvog parkinga. U slučaju da se na adresi Marina Držića 73 dogodi požar, a vatrogasno vozilo ne može prići zapadnoj strani zgrade, neće biti bitno da li je tamo zabranjeno parkiranje zbog zakona ili vertikalne, odnosno horizontalne signalizacije, već samo činjenica da je tamo nepropisno parkirano vozilo. Iako će kaznena odgovornost biti isključivo na tom nesavjesnom vozaču, moralna odgovornost će biti na nama i Vama ako zajednički ne napravimo sve u našoj moći da damo do znanja ljudima da je tamo zabranjeno parkirati. Slijedom toga, smatramo da je horizontalna signalizacija, u vidu žutih linija, na navedenim mjestima, najbolji oblik za ovakvu specifičnu ulicu.
Kao završnu riječ, dopustite da predložimo da bi za  Ovaj slučaj, kao i za sve druge s lične
slučajeve, najoptimalniji način komunikacije i rješavanja prometnog problema bio Vaš izlazak na teren i sastanak s nekim od predstavnika MO „Janko Matko“. Budući da ovo „prepucavanje“ dopisima traje od već 8 mjeseci. Vjerujem da smo sve mogli riješiti već u siječnju samo da ste izašli na teren i na sastanak s nama. Sličan model imamo i s drugim Uredima i sa „Zrinjevcem“ te smo iznimno unaprijedili našu uzajamnu suradnju.
Naravno, kao pravi domaćini, podrazumijeva se da s kavom častimo mi.
S osobitim poštovanjem,
Predsjednica VMO „Janko Matko“
Vesna Špiljar









 VMO „Janko Matko“ 
Zagreb 01.09.2022. 
Predmet: Ulica Janka Polića Kamova - Uspostava pješačkog prijelaza 
- suglasnost 
Poštovani, 
U cijelosti se slažemo se s Vašim prijedlogom uspostave pješačkog prijelaza, postavljanjem znakova i postavljanjem stupića. 
Predsjednica VMO „Janko Matko“ 
Vesna Špiljar
image1.emf










